ສະຫະລັດເພີ່ມຄວາມກົດດັນ ຕໍ່ຫວຽດນາມ ໃນເລື້ອງສິດທິມະນຸດ
Human Rights Watch ເວົ້າ​ວ່າ ລັດຖະບານຫວຽດນາມ ທໍາການປາບປາມຮ້າຍແຮງຂຶ້ນກວ່າເກົ່າ ຕໍ່ພວກນັກເຄື່ອນໄຫວ ແລະພວກ​ຄັດຄ້ານລັດຖະບານ ໃນປີຜ່ານມາ.
ລາຍງານປະຈໍາປີຂອງກຸ່ມປົກປ້ອງສິດທິມະນຸດ Human Rights Watch ເວົ້າວ່າ ລັດຖະ ບານຫວຽດນາມ ໄດ້ເພີ້ມທະວີການປາບປາມຢ່າງຮ້າຍແຮງຂຶ້ນກວ່າເກົ່າ ຕໍ່ພວກນັກເຄື່ອນ ໄຫວ ແລະພວກຄັດຄ້ານລັດຖະບານ ໃນປີຜ່ານມາ ກຸ່ມດັ່ງກ່າວ ທີ່ມີສໍານັກງານຕັ້ງຢູ່ໃນ ສະຫະລັດ ໄດ້ຮຽກຮ້ອງໃຫ້ມີການປ່ອຍຕົວນັກໂທດການເມືອງ ໃນຫວຽດນາມໂດຍທັນທີ ຊຶ່ງຄໍາຮຽກຮ້ອງນີ້ ໄດ້ມີຂຶ້ນໃນຂະນະທີ່ສະມາຊິກຂັ້ນສູງຂອງລັດຖະສະພາສະຫະລັດ ທີ່ພວມ ຢ້ຽມຢາມພາກພື້ນເອເຊຍຕາເວັນອອກສຽງໃຕ້ ເພິ່ມທະວີການກົດດັນຕໍ່ລັດຖະບານຫວຽດ ນາມ ໃຫ້ປັບປຸງປະຫວັດດ້ານການນັບຖືສິດທິມະນຸດ ໂດຍເວົ້າວ່າ ການເຮັດແນວນັ້ນ ແມ່ນ ເປັນເງື່ອນໄຂອັນນຶ່ງ ໃນການຂະຫຍາຍ ສາຍພົວພັນທາງທະຫານສອງຝ່າຍກັບສະຫະລັດ ຜູ້ສື່ຂ່າວວີໂອເອ Ron Corben ມີລາຍງານເລື້ອງນີ້ຈາກບາງກອກ ຊຶ່ງດາຣາຈະນໍາມາສະເໜີ ທ່ານ ບົດລາຍງານກ່ຽວກັບສະພາບການດ້ານສິດທິມະນຸດໃນທົ່ວໂລກຂອງກຸ່ມສິ້ງຊອມສິດ ທິມະນຸດ Human Rights Watch ທີ່ໄດ້ນໍາອອກເຜີຍແຜ່ໃນວັນອາທິດທີ່ຜ່ານມານີ້ ເວົ້າວ່າ ຫວຽດນາມໄດ້ດໍາເນີນ “ການກວາດລ້າງຢ່າງເປັນລະບົບ” ໃນປີ 2011 ນັ້ນ ຊຶ່ງໄດ້ນໍາໄປສູ່ການດໍາເນີນຄະດີຕໍ່ພວກນັກເຄື່ອນໄຫວ 30 ກ່ວາຄົນ ທີ່ໄດ້ຖືກກ່າວຫາ ພາຍໃຕ້ອັນທີ່ບົດລາຍງານດັ່ງກ່າວເອີ້ນວ່າ “ພວກມາດກາທີ່ໃຊ້ຄວາມເວົ້າແບບຄຸມເຄືອ” ຢູ່ໃນກົດໝາຍອາຍາຂອງຫວຽດນາມ ແລະການຕັດສິນຈໍາຄຸກພວກເຂົາເຈົ້າ ລາຍງານຍັງເວົ້າອີກວ່າ ພວກຂຽນຄໍາເຫັນລົງໃນອິນເຕີແນັດ, ນັກປະພັນ, ພວກປົກ ປ້ອງສິດທິມະນຸດ, ພວກນັກເຄື່ອນໄຫວດ້ານປົກປ້ອງດິນດອນ, ກຸ່ມສາສະໜາຕ່າງໆ ແລະກຸ່ມອື່ນໆ ແມ່ນໄດ້ຕົກເປັນເປົ້າໝາຍຂອງພວກເຈົ້າໜ້າທີ່ຫວຽດນາມ ແລະຖືກ ລົບກວນຮາວີ, ນາບຂູ່, ຈັບກຸມ, ທໍລະມານ ແລະຖືກຈໍາຄຸກ ທ່ານ Phil Robertson ຮອງຫົວໜ້າ ກຸ່ມ Human Rights Watch ປະຈໍາພາກພື້ນ ເອເຊຍ ກ່າວວ່າ ການຈັບກຸມດັ່ງກ່າວແມ່ນລະເມີດຕໍ່ຈຸດຢືນຂອງຫວຽດນາມ ກ່ຽວກັບ ສິດທິພົນລະເຮືອນ ແລະສິດທິດ້ານການເມືອງ ທ່ານ Robertson ເວົ້າວ່າ ໃນຈໍານວນພວກທີ່ໄດ້ຖືກຈັບ ກຸມເມື່ອໝໍ່ໆມານີ້ ລວມມີນັກ ເຄື່ອນໄຫວຍິງ ນາງ Bui Thi Minh Hang ທີ່ຖືກຕັດສິນໃຫ້ ໄປຢູ່ໃນສູນດັດສ້າງ ເປັນເວລາ ສອງປີ ທ່ານ Robertson ໄດ້ຮຽກຮ້ອງ ໃຫ້ລັດຖະບານສະຫະລັດ ສືບຕໍ່ ດໍາເນີນການກົດດັນຕໍ່ລັດຖະບານ ຫວຽດນາມ ເພື່ອໃຫ້ປ່ອຍຕົວ ພວກນັກເຄື່ອນໄຫວທັງຫລາຍ ບົດລາຍງານຂອງກຸ່ມປົກປ້ອງສິດທິມະນຸດໄດ້ນໍາອອກເຜີຍແຜ່ ນຶ່ງມື້ລຸນຫລັງທີ່ຄະນະ ຜູ້ແທນສະຫະລັດ ທີ່ນໍາໂດຍສະມາຊິກສະພາສູງ John McCain ແລະ Joseph Lieberman ໄດ້ຕັກເຕືອນຫວຽດນາມວ່າ ການເສີມຂະຫຍາຍສາຍພົວພັນ ທາງທະຫານ ສອງຝ່າຍກັບສະຫະລັດ ແມ່ນຂຶ້ນຢູ່ກັບການປັບປຸງປະຫວັດດ້ານການນັບຖືສິດທິມະນຸດ ຂອງຫວຽດນາມ ໃນກອງປະຊຸມຖະແຫລງຂ່າວໃນທ້າຍອາທິດຜ່ານມານີ້ ທ່ານ McCain ກ່າວວ່າ ທ່ານ ໄດ້ເວົ້າເຖິງຈຸດຢືນຂອງສະຫະລັດຢ່າງຈະແຈ້ງ ໃນລະຫວ່າງການພົບປະກັບພວກເຈົ້າໜ້າ ທີ່ຂັ້ນສູງຂອງຫວຽດນາມ ແລະກໍໄດ້ເວົ້າເຖິງຄວາມເປັນຫ່ວງຂອງສະຫະລັດ ນໍາການ ເຊື່ອມໂຊມລົງ ໃນການປະຕິບັດດ້ານສິດທິມະນຸດຂອງຫວຽດນາມ ທ່ານ McCain ເວົ້າວ່າ: ຫວຽດນາມໄດ້ພະຍາຍາມທີ່ຈະຂະຫຍາຍສາຍພົວພັນທາງທະຫານກັບສະຫະລັດ ແລະໄດ້ ແຈ້ງໃຫ້ຊາບ ກ່ຽວກັບ “ລາຍການອາວຸດທີ່ຕົນຢາກໄດ້” ໃນການພົບປະກັບພວກຜູ້ແທນລັດ ຖະສະພາສະຫະລັດໃນອາທິດແລ້ວນີ້ ແຕ່ບໍ່ມີການເປີດເຜີຍລາຍລະອຽດໃດໆກ່ຽວກັບລາຍ ການດັ່ງກ່າວນັ້ນ ຫວຽດນາມກໍາລັງປະເຊີນໜ້າກັບສະພາບເຄັ່ງຕຶງກັບຟີລິບປິນ, ໄຕ້ ຫວັນ ແລະ ໂດຍສະເພາະກໍແມ່ນຈີນ ກ່ຽວກັບການກ່າວອ້າງທີ່ຂັດແຍ້ງກັນ ເອົາກໍາມະສິດໃນພາກ ສ່ວນທີ່ອຸດົມສົມບູນໄປດ້ວຍຊັບພະຍາກອນ ທໍາມະຊາດ ໃນທະເລຈີນໃຕ້ນັ້ນ ທ່ານສະມາຊິກສະພາສູງ Lieberman ກ່າວວ່າ ໃນຂະນະທີ່ສາຍພົວພັນລະຫວ່າງສະຫະ ລັດ ແລະຫວຽດນາມ ໄດ້ຮັບການປັບປຸງໃຫ້ດີຂຶ້ນ ແຕ່ວ່າປະຫວັດດ້ານນັບຖືສິດທິມະນຸດ ຂອງຫວຽດນາມ ຍັງສືບຕໍ່ເປັນອຸປະສັກຂວາງກັ້ນຢູ່ ທ່ານ Lieberman ເວົ້າວ່າ " ທ່ານ Carl Thayer ນັກວິ ເຄາະກ່ຽວກັບພາກພື້ນເອເຊຍ ຕາເວັນອອກ ທີ່ມະຫາວິທະຍາ ອອສເຕຣເລຍ ກ່າວວ່າ ການທີ່ ທັງຄະນະລັດຖະບານຂອງປະ ທານາທິບໍດີ ບາຣັກ ໂອບາມາ ແລະລັດຖະສະພາສະຫະລັດ ໃຫ້ການສະໜັບສະໜຸນແກ່ການ ເອົາການຂາຍອາວຸດ ໄປພົວພັນ ໃສ່ກັບເລື່ອງສິດທິມະນຸດນັ້ນ ແມ່ນເປັນເພີ້ມນໍ້າໜັກໃສ່ການ ກົດດັນຕໍ່ລັດຖະບານຫວຽດນາມ ໃຫ້ທໍາການປະຕິຮູບ ທ່ານ Carl Thayer ກ່າວວ່າ ຢູ່ໃນບົດລາຍງານຂອງຕົນນັ້ນ ກຸ່ມ Human Rights Watch ຍັງໄດ້ປະນາມຫວຽດນາມ ທີ່ນໍາໃຊ້ການຄຸມຂັງໃນດ້ານບໍລິຫານ ແລະບັງຄັບໃຊ້ແຮງງານຕໍ່ພວກທີ່ເອີ້ນວ່າ ພວກສັງຄົມ ບໍ່ປາດຖະໜາ ຊຶ່ງ ລວມທັງພວກທີ່ຕິດຢາເສບຕິດນໍາ ກຸ່ມສິ້ງຊອມສິດທິມະນຸດດັ່ງກ່າວ ເວົ້າວ່າ ມາຮອດຕົ້ນປີ 2011 ນັ້ນ ມີປະມານ 40,000 ຄົນແລ້ວ ລວມທັງເດັກນ້ອຍອາຍຸ ພຽງ 12 ປີ ທີ່ໄດ້ຖືກຂັງຢູ່ສູນຄຸມຂັງ  ແຫ່ງ ໃນທົ່ວຫວຽດນາມ ກຸ່ມດັ່ງກ່າວເວົ້າວ່າ ພວກຖືກຄຸມຂັງທີ່ລະເມີດກົດລະບຽບຂອງສູນນັ້ນ ແມ່ນຈະຖືກທຸບຕີ ຖືກເອົາໄຟຟ້າຈີ້ ແລະຖືກຂັງໄວ້ໃນຫ້ອງໃສ່ລະບຽບວີໄນ ໂດຍບໍ່ໃຫ້ກິນເຂົ້າກິນນໍ້າ